 Ugu dambayntii madaxweyne Muuse Biixi Cabdi waxa uu muujiyey sida ay uga goan tahay inuu la dagaallamo musuqa iyo wax is-dabamarinta, waxaana uu bulshada dareensiiyey in aanay jirin hanti ay dheeraad u helaan xubnaha wasiirrada iyo shakhsiyaadka kale ee qaranka xilalka u hayaa, isaga oo shaaciyey inay imika uun mushahaarooyinkii ay xaqa u lahaayeen heleen xubnaha golaha wasiirradu, xilli ay xukuumadda uu hoggaamiyaa madaxa la gashay bisheedii saddexaad, waxaana uu yidhi, Wasiirrada maanta ayaan u saxeexay mushaharkoodii ugu horreeyey, gunno iyo faakihaysina daa, wasiirka waa in ay hudheelladu lacag badan kusoo dallacdaan oo uu kadeedmaa, si ay dadkiisu u arkaan inuu dalkiisa u shaqaynayo oo aan loogu qaadan in wasiirrada iyo madaxweynenimadu tahay meel laga tanaado inta kalena ku bakhtido, maya taas yeeli mayno, waxaynu u baahanahay in la xisaabtamo. 